ប៉ូលីស​ម៉ាឡេស៊ី​បំបែក​ហ្វូង​បាតុករ​ដោយ​ឧស្ម័ន​បង្ហូរ​ទឹកភ្នែក​និង​កាណុង​បាញ់​ទឹក
ព័ត៌មាន​អន្តរជាតិ​សំខាន់​ៗ​ផ្សេងទៀត​សម្រាប់​យប់​ថ្ងៃ​សៅរ ទី​២៨​ ខែ​មេសា។​
ប៉ូលីសម៉ាឡេស៊ីបានបាញ់គ្រាប់បែកផ្សែងនិងកាណុងទឹកទៅលើបាតុកររាប់ម៉ឺននាក់ដែលបានសម្រុកចូលក្នុងកណ្តាលរដ្ឋធានី គូឡាឡាំពួ (Kuala Lumpur) នៅថ្ងៃសៅរ៍នេះដើម្បីទាមទារឲ្យមានការធ្វើកំណែទម្រង់ការបោះឆ្នោត។ បាតុករយ៉ាងហោចណាស់ក៏២ម៉ឺន៥ពាន់នាក់ដែរ ដែលបានដើរកាត់របាំងលួសនៅពេលដែលពួកគេសម្រុកចូលក្នុងទីលានឯករាជ្យដែលមានការយាមកាមដ៏តឹងរ៉ឹងដោយបំពានការហាមឃាត់ការប្រជុំមហាជន នៅកណ្តាលរដ្ឋធានីនេះ។ ប៉ូលីសបានរារាំងទីកន្លែងផ្សេងៗទៀតនៅក្នុងរដ្ឋធានី ប៉ុន្តែមេដឹកនាំគណបក្សប្រឆាំងលោក អានវ៉ា អ៊ីប្រាហ៊ីម (Anwar Ibrahim) បាននិយាយកាលពីដំបូងថាបាតុករ មានគោលបំណងដើរជាក្បួនទៅកាន់ទៅកាន់ទីលាន។ ពួកសកម្មជនបានអះអាងថាគណៈកម្មការរៀបចំការបោះឆ្នោតមានភាពលម្អៀង ហើយនោះគឺជាអ្វីដែល គណបក្សចម្រុះរបស់នាយករដ្ឋមន្រ្តីលោក ណាជីប រ៉ាហ្សាក (Najib Razak) ដែលបានកាន់អំណាចជាង៥០ឆ្នាំមកហើយ ដែលនឹងកេងយកប្រយោជន៍ពីការបោះឆ្នោតមិនត្រឹមត្រូវដែលអាចអំពាវនាវឲ្យមានការបោះឆ្នោតមុនពេលកំណត់នៅខែមិថុនា។ លោកស្រី ខាធឺរីន អាស្តុន(Catherine Ashton) ប្រធានផ្នែកនយោបាយការបរទេសនៃសហភាពអឺរ៉ុបបានជួបជាមួយលោកស្រី អ៊ុង សាន ស៊ូ ជី មេដឹកនាំគណបក្សប្រឆាំងភូមានៅក្នុងទីក្រុងរង់ហ្គូន (Rangoon) កាលពីថ្ងៃសៅរ៍។ ពួកមន្រ្តីក្នុងតំបន់ខាងត្បូងនៃប្រទេសអាហ្វហ្គានីស្ថាននិយាយថា កងកម្លាំងសន្តិសុខអាហ្វហ្គានីស្ថាន បានសម្លាប់ពួកអ្នកវាយប្រហារអត្តឃាត២នាក់។ កាសែតដ៏ល្បីល្បាញមួយរបស់សហរដ្ឋអាមេរិក បានប្រាប់ឲ្យដឹងថាការចរចាកម្រិតខ្ពស់ដែលរៀបចំឡើងដើម្បីបញ្ចប់ភាពទាល់ច្រកខាងការទូតរវាងសហរដ្ឋអាមេរិកនិងប៉ាគីស្ថានបានបញ្ចប់ដោយភាពបរាជ័យពីព្រោះប៉ាគីស្ថានទាមទារឲ្យមានការសុំអភ័យទោសដោយគ្មានលក្ខខណ្ឌពីរដ្ឋាភិបាលទីក្រុងវ៉ាស៊ីនតោន (Washington) ចំពោះការវាយប្រហារតាមអាកាស។ អង្គការសង្កេតការណ៍សិទ្ធិមនុស្សស៊ីរី បានប្រាប់ឲ្យដឹងថាកងទ័ពស៊ីរីបានសម្លាប់ពួកឧទ្ទាមយ៉ាងហោចណាស់ក៏១០នាក់ដែរ នៅថ្ងៃសៅរ៍នេះនៅក្នុងការប្រយុទ្ធគ្នាមួយនៅក្នុងទីក្រុងដាម៉ាស។ អង្គការសិទ្ធិមនុស្ស Human Rights Watch ប្រាប់ឲ្យដឹងនៅថ្ងៃសៅរ៍នេះថាប្រទេសលីប៊ីត្រូវតែបញ្ជាក់ឲ្យច្បាស់ពីច្បាប់អ្វីដែលខ្លួនមិនអនុញ្ញាតិឲ្យអ្នកដែលជាប់ពាក់ព័ន្ធនឹងរបបរបស់មេដឹកនាំ លោក ម៉ូអាមែរ កាដាហ្វី (Moamer Kadhafi) ធ្វើការងារនោះ។ តុលាការអ៊ុយក្រែនបានផ្អាកការកាត់ទោសអតីតនាយករដ្ឋមន្រ្តីលោកស្រី យូលា ទីម៉ូសេនកូ (Yulia Tymoshenko) ដែលជាប់ពន្ធនាគារពីបទលួចបន្លំពន្ធដាររហូតដល់ថ្ងៃទី២១ ខែឧសភាដោយសារលោកស្រីធ្វើកូដកម្មបង្អត់អាហារនិងបញ្ហាសុខភាពរបស់លោកស្រី។ លោក វីកទ័រ ផនតា (Victor Ponta) នាយករដ្ឋមន្រ្តីតែងតាំងឆ្វេងនិយមនៃប្រទេស រ៉ូម៉ានី បាននិយាយនៅថ្ងៃសៅរ៍នេះថាលោកនឹងបញ្ជាក់ប្រាប់អង្គការមូលនិធិរូបីយវត្ថុអន្តរជាតិ (IMF) ពីការបន្តធ្វើកំណែទម្រង់របស់លោកដែលបានព្រមព្រៀងគ្នាជាមួយអង្គការនោះ។